અત્યારે મુંબઈમાં હજારોની સંખ્યામાં બંધાયેલાં ઘરો ખાલી પડ્યાં છે, કારણ કે એ લોકોની ખરીદશક્તિની બહાર પહોંચી ગયાં છે. એમ છતાં નવાં બિલ્ડિંગો બની રહ્યાં છે, પણ એના ભાવ સુધ્ધાં ઊંચા હોવાથી બહુ ઓછા લોકો એ ખરીદી શકે છે. બીજી બાજુ શહેરીકરણ સતત પૂરઝડપે વધી રહ્યું છે, જેને લીધે સામાજિક તથા આર્થિક સમસ્યા સર્જાઈ રહી છે. આમ આગામી બજેટમાં કેન્દ્ર સરકારે અને જે-તે રાજ્ય સરકારે પણ હાઉસિંગની સમસ્યા પર ગંભીરપણે ધ્યાન આપી નક્કર પગલાં ભરવાં પડે એવો માહોલ રચાયો છે. આ મામલે હવે દરેક પ્રકારની ઢીલ મોંઘી પડતી જાય છે.